بمت-نین باش کاتیبی آنتونیو گوترش لیبی-ده کی سون وضعیته گؤره اورتایا چیخان شرط‌لرده آوریل ایی‌نین اورتاسیندا کئچیریلمه‌سی پلان‌لاشدیریلان میللی دیالوق کنفرانسی‌نین تشکیل ائدیلمه‌یه‌جگینی آچیقلاییب.
لیبی- ده کی حربی فعال‌لیق و ژنرال خلیفه هافترین طرابلس-و اله کئچیرمک اوچون هوجوم باشلاتماسیندان سونرا پایتاخت طرابلس-دا مطبوعات کنفرانسی کئچیرن گوترش "بو شرط‌لرده میللی دیالوق کنفرانسی کئچیریله بیلمز" دئییب.
دیالوقدا اولدوغو بوتون طرف‌لرین کنفرانسی دستکله‌دیگینی، سئچکی‌لرین تاریخینه ده لیبی-یالیلارین تک باشینا قرار وئره بیله جگینه ایناندیغینی قئید ائدن گوترش حربی فعال‌لیغی قینایا‌راق، لیبی-ده حربی سئچیمین حل یولو اولمادیغینی وورغولاییب.
بمت-نین لیبی دستک میسیونونون (UNSMIL) لیبی-ده کی پروبلئمی حل ائتمک اوچون اولوسلار آراسی یول خریطه‌سی‌نین حیسه‌سی اولا‌راق 14-16 آوریل ده اؤلکه‌نین گونئی ینده کی گادامیس شهرینده دیالوق کنفرانسی کئچیرمه‌سی گؤزلنیلیر.
اؤلکه‌نین دوغوسونداکی حربی قوه‌لرین لیدری ژنرال خلیفه هافتر دونن طرفدارلارینا "ترور قروپ‌لارینی تامامیله تمیزلمک اوچون" اؤلکه‌نین باتی سینداکی بؤلگه‌لره گئتمه‌سی اوچون گؤستریش وئرمیشدی.
